Újabb kétmilliárdos fejlesztés
Még idén elkezdõdhet a fertõdi Esterházy-kastély felújításának második üteme. A mintegy kétmilliárdos fejlesztésnek köszönhetõen elkészül a fogadóépület, valamint megszépülnek a gránátosházak.
A kormány a közelmúltban döntött a fertõdi Esterházy-kastély felújításának II. ütemérõl. Ezzel megnyílt az út a kétmilliárd forint uniós támogatás lehívása elõtt. Az eredeti tervek szerint mintegy 2,4 milliárd forintból folytatták volna az épületegyüttes korszerûsítését. Így a terveket át kellett dolgozni, de ezek érdemben nem befolyásolják a beruházást.
– A támogatási szerzõdést várhatóan tavasszal írjuk alá – mondta el portálunknak Varga Kálmán, a Mûemlékek Nemzeti Gondnokságának igazgatója.
– A közbeszerzési eljárást követõen a kivitelezés a tervek szerint még idén õsszel elindulhat, és 2012 végére fejezõdik be. Az elsõ idõszakban a munkálatok párhuzamosan zajlanak az elsõ ütemmel, hiszen ez utóbbi befejezési ideje 2011 – tudatta.
A felújítás második ütemének keretében megújulnak a gránátosházak, a kamara- és a rózsakertek, helyreállítják a bábszínház, a kínai lakosztály épületeit, valamint a kiskastélyt is. A fogadóépület is megvalósul, de az üveg faerdõ helyett kisebb, ám látványában ugyanolyan impozáns létesítményt építenek meg.
A már említett elsõ ütem munkálataira 1,6 milliárd forintot fordítanak. Ebbõl a pénzbõl turisztikai fejlesztést, homlokzatfelújítási, belsõ díszudvari beruházásokat, továbbá a bábszínház tetõrekonstrukcióját és parkolóépítést valósítanak meg. Amint befejezõdik a két beruházás, a kastély valóban a Fertõ-táj világörökség európai színvonalú központjává válik. A fejlesztéseknek köszönhetõen a jelenlegi mintegy 150 ezres látogatói szám elérheti majd a 400 ezret is.
Fertõd építkezés kastély